Жизел Бюндхен е новото лице на линия продукти на "Диор" (снимки) | Лайф.dir.bg
Жизел Бюндхен е новото лице на линия продукти на "Диор" (снимки)
Въплъщение на чистата красота
21:49 | 27 септември 2019 | Редактор: Десислава Димитрова 4 5364 Снимка: Instagram
Виж още Вайола Дейвис е новото лице на L'Oreal
Бразилският супермодел Жизел Бюндхен е новото лице на знаковата линия продукти за грижи за кожата "Capture Totale" на "Диор", съобщи изданието Контактмюзик, цитиро от БТА.
Тридесет и девет годишната красавица, която обяви оттеглянето си от модните подиуми през 2015 година, ще участва както в печатната, така и в онлайн рекламната кампания за 2020 година на продуктите.
"Жизел е въплъщение на здравословната, чиста и автентична красота, което я прави идеалният избор за кампанията", казва Клод Мартинес - президент и главен изпълнителен директор на "Парфюми Кристиан Диор".
Жизел Бюндхен, която на младини имаше връзка с актьора Леонардо Ди Каприо, е омъжена за звездата на Супер Боул Том Брейди. Двойката се венча на частна церемония в католическата църква в Санта Моника на 26 февруари 2009 година, след като за кратко бяха сгодени.